|  |  |
| --- | --- |
| **אל חי יפתח mafridע"פ סדר הא"ב מא' עד י'על פי מסורת יהודי מרוקו ע** | |
| **וְתַזִּיל מִטְרוֹת עֹז מִמְּעוֹנִים**  **וּפֵרוֹת שָׁנָה יִהְיוּ דְשֵׁנִים**  **בְּצִדְקַת נִכְנַס לִפְנַי וְלִפְנִים**  **אַשֶׁר צֻוָּה עַל נִסּוּךְ הַמַּיִם**  **יַשֵּׁב רוּחוֹ יִזְּלוּ מַיִם**    **זְכֹר רַחֲמֶיךָ יוֹצֵר מְאוֹרוֹת**  **וְצַוֵּה עָבֶיךָ יְרִיקוּן אוֹרוֹת**  **בְּצִדְקַת מֶלֶךְ נְעִים זְמִירוֹת**  **אֲשֶׁר אָמַר מִי יַשְׁקֵנִי מַיִם**  **יַשֵּׁב רוּחוֹ יִזְּלוּ מַיִם**    **חַשְׁרַת מַיִם עַל יַבָּשָׁה**  **תַּזִּיל וְתוֹצִיא אֶבֶן הָרֹאשָׁה**  **בְּצִדְקַת לָקַח צְלוֹחִית חֲדָשָׁה**  **וְעַל יָדוֹ נִרְפְּאוּ הַמַּיִם**  **יַשֵּׁב רוּחוֹ יִזְּלוּ מַיִם**    **טַרְפֵּי צֶמַח אֲדָמָה הַמְצִיא**  **הָפֵק רְצוֹנִי חִזְקִי ואַמְצִי**  **בְּגִשְׁמֵי נְדָבוֹת לְמַעַן מוֹצִיא**  **מֵחַלָּמִישׁ לְמַעְיְנוֹ מַיִם**  **יַשֵּׁב רוּחוֹ יִזְּלוּ מַיִם**  **מתוך אתר 'הזמנה לפיוט'**  **www.piyut.org.il**  **על הפיוט: (פיוטי הגשם)**  פיוטי הגשם נאמרים ב[תפילת](http://he.wikipedia.org/wiki/%D7%AA%D7%A4%D7%99%D7%9C%D7%94) שחרית של [שמיני עצרת](http://he.wikipedia.org/wiki/%D7%A9%D7%9E%D7%99%D7%A0%D7%99_%D7%A2%D7%A6%D7%A8%D7%AA) ושמחת תורה. הימים ימי סתיו המבשרים את בואו של החורף. בפיוטי הגשם אנו מבקשים מהאל שיוריד [גשמי ברכה](http://he.wikipedia.org/wiki/%D7%92%D7%A9%D7%9D) בעיתם ובזמנם. בדרך כלל, נזכרים בפיוטים אלה אבות האומה בהקשרים שונים ל[מים](http://he.wikipedia.org/wiki/%D7%9E%D7%99%D7%9D). הפיוט "ישב רוחו יזלו מים" הוא אחד מפיוטים אלו ומוזכרים בו שבעה מאבות האומה.  הפיוט כתוב באקרוסטיכון על פי סדר הא"ב. | **אֵל חַי יִפְתַּח אוֹצְרוֹת שָׁמַיִם**  **יַשֵּׁב רוּחוֹ יִזְּלוּ מַיִם**    **בְּגִשְׁמֵי רָצוֹן תְּבָרֵךְ עֵדָה**  **בְּפַחֵי יָגוֹן כְּצִפּוֹר לְכוּדָה**  **בְּצִדְקַת אַב הָמוֹן הֵכִין סְעוּדָה**  **וְאָמַר יֻקַּח נָא מְעַט מַיִם**  **יַשֵּׁב רוּחוֹ יִזְּלוּ מַיִם**    **גָּשֶׁם נְדָבוֹת מִשְּׁמֵי עֲלִיָּה**  **תּוֹרִיד בַּצִּיָּה רַב עֲלִילִיָּה**  **בְּצִדְקַת נֶעֱקַד בְּהַר הַמֹּרִיָּה**  **וְשָׁב וְחָפַר בְּאֵרוֹת הַמַּיִם**  **יַשֵּׁב רוּחוֹ יִזְּלוּ מַיִם**    **דְּלֵה עַמְּךָ מִמְּהוּמָה וְהַצֵּל**  **וְרוּחַ קָדְשְׁךָ עָלָיו הַאֲצֵל**  **בְּצִדְקַת אִישׁ תָּם מַקְלוֹת פִּצֵּל**  **בָּרְהָטִים בְּשִׁקֲתוֹת הַמַּיִם**  **יַשֵּׁב רוּחוֹ יִזְּלוּ מַיִם**    **הָאֵר פָּנִים עַל עַם דָּל בְּשַׁוְּעוֹ**  **נִלְכַּד בְּפִשְׁעוֹ וְעַל כֵּן אֵחַר יִשְׁעוֹ**  **בְּצִדְקַת עָנָו נָס מִפַּרְעֹה**  **וַיֵּשֶׁב עַל בְּאֵר הַמַּיִם**  **יַשֵּׁב רוּחוֹ יִזְּלוּ מַיִם** |

**הפיוט "אל חי יפתח" כתוב באקרוסטיכון על פי סדר הא"ב מהאות א' עד האות ט'. האות י' פותחת לאורך כל הפיוט את מילות הפזמון.**

**חפשו את אותיות האקרוסטיכון מא' עד ט' והקיפו אותן בעיגול.**

**באורי מילים:**

ישב רוחו – יגרום [ה' ] למשב רוח, שמי עליה – השמים שלמעלה, ציה – מדבר, דלה – משוך, הוצא. האצל – תשפיע בקדושה. רהטים – שקתות [להשקיית בהמות] דל – עני. בשועו – בקוראו, בהתפללו. ישעו – גאולתו, הצלתו. דשנים – בשפע. לפני ולפנים – בתוך קודש הקודשים. ניסוך המים – שפיכת המים [על המזבח]. יריקון – יברקו [בברקים]. הפק – מלא, קיים

**פיוטי הגשם**

**בדף המקורות שלפניכם מופיע הפיוט "ישב רוחו יזלו מים" במרכז הדף וסביבו מקורות תנ"כיים אודות אבות האומה המוזכרים בפיוט.**

**עיינו במילים לפיוט וענו על השאלות הבאות:**

* **מי הם אבות האומה המוזכרים בפיוט?**
* **מה המשותף לכולם?**
* **מתחו קו בין המקור התנכ"י לבית המתאים לו**

וַיִּתְאַוֶּה דָוִד וַיֹּאמַר מִי יַשְׁקֵנִי מַיִם מִבֹּאר בֵּית לֶחֶם אֲשֶׁר בַּשָּׁעַר. וַיִּבְקְעוּ שְׁלֹשֶׁת הַגִּבֹּרִים בְּמַחֲנֵה פְלִשְׁתִּים וַיִּשְׁאֲבוּ מַיִם מִבֹּאר בֵּית לֶחֶם אֲשֶׁר בַּשַּׁעַר וַיִּשְׂאוּ וַיָּבִאוּ אֶל דָּוִד וְלֹא אָבָה לִשְׁתּוֹתָם וַיַּסֵּךְ אֹתָם לַה'. וַיֹּאמֶר חָלִילָה לִּי ה' מֵעֲשֹׂתִי זֹאת הֲדַם הָאֲנָשִׁים הַהֹלְכִים בְּנַפְשׁוֹתָם וְלֹא אָבָה לִשְׁתּוֹתָם אֵלֶּה עָשׂוּ שְׁלֹשֶׁת הַגִּבֹּרִים.

**שמואל ב פרק כג פסוקים טו-יז**

וַיִּקַּח לוֹ יַעֲקֹב מַקַּל לִבְנֶה לַח וְלוּז וְעַרְמוֹן וַיְפַצֵּל בָּהֵן פְּצָלוֹת לְבָנוֹת מַחְשֹׂף הַלָּבָן אֲשֶׁר עַל הַמַּקְלוֹת. וַיַּצֵּג אֶת הַמַּקְלוֹת אֲשֶׁר פִּצֵּל בָּרֳהָטִים בְּשִׁקֲתוֹת הַמָּיִם אֲשֶׁר תָּבֹאןָ הַצֹּאן לִשְׁתּוֹת לְנֹכַח הַצֹּאן וַיֵּחַמְנָה בְּבֹאָן לִשְׁתּוֹת. וַיֶּחֱמוּ הַצֹּאן אֶל הַמַּקְלוֹת וַתֵּלַדְןָ הַצֹּאן עֲקֻדִּים נְקֻדִּים וּטְלֻאִים. וְהַכְּשָׂבִים הִפְרִיד יַעֲקֹב וַיִּתֵּן פְּנֵי הַצֹּאן אֶל עָקֹד וְכָל חוּם בְּצֹאן לָבָן וַיָּשֶׁת לוֹ עֲדָרִים לְבַדּוֹ וְלֹא שָׁתָם עַל צֹאן לָבָן. וְהָיָה בְּכָל יַחֵם הַצֹּאן הַמְקֻשָּׁרוֹת וְשָׂם יַעֲקֹב אֶת הַמַּקְלוֹת לְעֵינֵי הַצֹּאן בָּרֳהָטִים לְיַחְמֵנָּה בַּמַּקְלוֹת. וּבְהַעֲטִיף הַצֹּאן לֹא יָשִׂים וְהָיָה הָעֲטֻפִים לְלָבָן וְהַקְּשֻׁרִים לְיַעֲקֹב. וַיִּפְרֹץ הָאִישׁ מְאֹד מְאֹד וַיְהִי לוֹ צֹאן רַבּוֹת וּשְׁפָחוֹת וַעֲבָדִים וּגְמַלִּים וַחֲמֹרִים.

**בראשית פרק ל פסוקים לז-מג**

וַיֵּלֶךְ מִשָּׁם יִצְחָק וַיִּחַן בְּנַחַל גְּרָר וַיֵּשֶׁב שָׁם. וַיָּשָׁב יִצְחָק וַיַּחְפֹּר אֶת בְּאֵרֹת הַמַּיִם אֲשֶׁר חָפְרוּ בִּימֵי אַבְרָהָם אָבִיו וַיְסַתְּמוּם פְּלִשְׁתִּים אַחֲרֵי מוֹת אַבְרָהָם וַיִּקְרָא לָהֶן שֵׁמוֹת כַּשֵּׁמֹת אֲשֶׁר קָרָא לָהֶן אָבִיו. וַיַּחְפְּרוּ עַבְדֵי יִצְחָק בַּנָּחַל וַיִּמְצְאוּ שָׁם בְּאֵר מַיִם חַיִּים. וַיָּרִיבוּ רֹעֵי גְרָר עִם רֹעֵי יִצְחָק לֵאמֹר לָנוּ הַמָּיִם וַיִּקְרָא שֵׁם הַבְּאֵר עֵשֶׂק כִּי הִתְעַשְּׂקוּ עִמּוֹ. וַיַּחְפְּרוּ בְּאֵר אַחֶרֶת וַיָּרִיבוּ גַּם עָלֶיהָ וַיִּקְרָא שְׁמָהּ שִׂטְנָה. וַיַּעְתֵּק מִשָּׁם וַיַּחְפֹּר בְּאֵר אַחֶרֶת וְלֹא רָבוּ עָלֶיהָ וַיִּקְרָא שְׁמָהּ רְחֹבוֹת וַיֹּאמֶר כִּי עַתָּה הִרְחִיב ה' לָנוּ וּפָרִינוּ בָאָרֶץ.


**בראשית פרק כו פסוקים יז-כב**

וַיִּשְׁמַע פַּרְעֹה אֶת הַדָּבָר הַזֶּה וַיְבַקֵּשׁ לַהֲרֹג אֶת מֹשֶׁה וַיִּבְרַח מֹשֶׁה מִפְּנֵי פַרְעֹה וַיֵּשֶׁב בְּאֶרֶץ מִדְיָן וַיֵּשֶׁב עַל הַבְּאֵר:

**שמות פרק ב פסוק טו**

בבית וַיֹּאמְרוּ אַנְשֵׁי הָעִיר אֶל אֱלִישָׁע הִנֵּה נָא מוֹשַׁב הָעִיר טוֹב כַּאֲשֶׁר אֲדֹנִי רֹאֶה וְהַמַּיִם רָעִים וְהָאָרֶץ מְשַׁכָּלֶת. וַיֹּאמֶר קְחוּ לִי צְלֹחִית חֲדָשָׁה וְשִׂימוּ שָׁם מֶלַח וַיִּקְחוּ אֵלָיו. וַיֵּצֵא אֶל מוֹצָא הַמַּיִם וַיַּשְׁלֶךְ שָׁם מֶלַח וַיֹּאמֶר כֹּה אָמַר ה' רִפִּאתִי לַמַּיִם הָאֵלֶּה לֹא יִהְיֶה מִשָּׁם עוֹד מָוֶת וּמְשַׁכָּלֶת. וַיֵּרָפוּ הַמַּיִם עַד הַיּוֹם הַזֶּה כִּדְבַר אֱלִישָׁע אֲשֶׁר דִּבֵּר.

**מלכים ב פרק ב פסוקים יט-כב**



וַיֵּרָא אֵלָיו ה' בְּאֵלֹנֵי מַמְרֵא וְהוּא יֹשֵׁב פֶּתַח הָאֹהֶל כְּחֹם הַיּוֹם. וַיִּשָּׂא עֵינָיו וַיַּרְא וְהִנֵּה שְׁלֹשָׁה אֲנָשִׁים נִצָּבִים עָלָיו וַיַּרְא וַיָּרָץ לִקְרָאתָם מִפֶּתַח הָאֹהֶל וַיִּשְׁתַּחוּ אָרְצָה. וַיֹּאמַר אֲדֹנָי אִם נָא מָצָאתִי חֵן בְּעֵינֶיךָ אַל נָא תַעֲבֹר מֵעַל עַבְדֶּךָ. יֻקַּח נָא מְעַט מַיִם וְרַחֲצוּ רַגְלֵיכֶם וְהִשָּׁעֲנוּ תַּחַת הָעֵץ. וְאֶקְחָה פַת לֶחֶם וְסַעֲדוּ לִבְּכֶם אַחַר תַּעֲבֹרוּ כִּי עַל כֵּן עֲבַרְתֶּם עַל עַבְדְּכֶם וַיֹּאמְרוּ כֵּן תַּעֲשֶׂה כַּאֲשֶׁר דִּבַּרְתָּ.

**בראשית פרק יח פסוקים א'-ה'**

בחג הסוכות היתה מצווה מיוחדת שבוצעה בבית המקדש: ניסוך מים על המזבח. מצווה זו אינה מוזכרת בתורה, אך על פי המסורת זוהי הלכה למשה מסיני. שאיבת המים וניסוכם על המזבח נעשו בקהל רב וברוב שמחה במהלך ימי חג הסוכות. חגיגות 'שמחת בית השואבה' בזמננו, הן זכר לשמחה שהיתה סביב עניין זה בבית המקדש.

**סיפורי האבות בהקשר למים**

**לפניכם סיפורו של כל אחד מהאבות בהקשר למים על פי המקורות. מתחו קו בין כל אחד מהסיפורים לאב האומה המתאים לו**

על פי הסכם השכר שלו עם לבן חותנו כל עז וכבש מנומר (עם נקודות או עם כתמים שחורים) וכל כבש שצבעו חום יהיה שייך לו וכל שאר הצאן יהיה שייך ללבן. לאחר ההסכם לקח שלושה סוגי מקלות: ליבנה לח, לוז וערמון קילפם עד המחסוף הלבן כך שהמקלות נראו מנומרות. את המקלות הראה לצאן בבואם לשתות מים בבריכות ההשקייה. פעולה זו השפיעה על ילודת הצאן כך שנולדו טלאים מנומרים וכך גדל שכרו.

בימי חג הסוכות בזמן בית המקדש היתה נהוגה מצוות ניסוך המים. במהלכה שאבו הכהנים בכדי זהב מים ממעין השילוח ויצקו אותם על המזבח. שאיבת המים מן השילוח לוותה בריקודים, בתהלוכת לפידים בנגינה ובשמחה גדולה. הריקודים והשמחה באו להבליט את העם החי בארץ ומתברך בגשמים. הכהן הגדול עם יציאתו מבית המקדש היה מתפלל תפילה קצרה "יהי רצון מלפניך ה' אלוקינו שאם תהא שנה זו שחונה (שנת בצורת) שתהא גשומה"

אנשי ירחו סבלו ממחלה קטלנית שנגרמה עקב שתייה ממעיין שמימיו היו מקולקלים. כדי לרפא את המים שגרמו למוות בעיר יריחו, לקח צלוחית חדשה ובה מלח והשליך את המלח אל המעין שממנו נובעים המים ואמר: "כה אמר ה' רפאתי למים האלה לא יהיה משם עוד מוות..."

היה מוכן להקריב עצמו לקרבן בהר המוריה. עוד מסופר עליו, שחפר את בארות המים אותם סתמו הפלישתים לאחר מות אביו. בנוסף חפר שלוש באורות נוספים. שתיים מהן נטש בעקבות ריב וקרא להן: עשק ושטנה. חפירת הבאר השלישית התנהלה ללא מריבות. לבאר זו קרא "רחובות" משום שבזכות מקור מים זה יכל לשבת במקום ולהתרחב.

התברך על ידי האל שיהיה לאב המון גויים [צאצצאיו יהפכו לעמים רבים] ובעקבות ברכה זו נוספה האות ה' לשמו. אב המון גויים שלושה מלאכים באו לבקרו לאחר מילתו. כאשר ראה אותם רץ לקראתם הציע להם מים לרחוץ את רגליהם, מקום למנוחה ופת לחם לאכול.

**אברהם**

**יצחק**

באחד הקרבות עם פלישתים השתוקק מאוד למים ובקש מים לשתות ממי הבור אשר בבית לחם שנשלט על ידי אויבי דוד. שלושה גיבורים מצבאו: אבישי בן צרויה, בניהו בן יהוידע ועשאל בן צרויה השיגו לו את המים אך הוא סירב לשתותם מאחר ותאותו למים גרמה לסכנת נפשות. במקום לשתות את המים הוא הקדיש אותם לאל.

**יעקב**

**משה**

**אהרון**

**דוד**

**אלישע**

כאשר ברח ממצרים למדבר לאחר שהכה למוות שוטר מצרי שעינה עבד יהודי, הגיע למדין והתיישב ליד באר מים שם ראה לראשונה את אשתו לעתיד ציפורה שבאה עם אחיותיה והצאן לבאר.

**כיצד שרים?**

**האזינו לפיוט וסמנו √ ליד המשפטים הנכונים:**

* הפייטן שר את כל הפיוט
* ברב הבתים שר הפייטן בית והקהל עונה לו באותו בית
* ברב הבתים שר הפייטן בית והקהל עונה לו בפזמון החוזר
* ברב הבתים הפייטן שר את שלושת המשפטים הראשונים והקהל עונה לו במשפט הרביעי ובפזמון
* בבית האחרון ששרים מתחלפים תפקידי הפייטן והקבוצה
* בבית השלישי ששרים מתחלפים תפקידי הפייטן והקבוצה
* לאורך כל הפיוט משמש פייטן אחד כסולן
* במהלך הפיוט מתחלפים הפייטנים
* מנגינת הפיוט משתנה מבית לבית
* לכל הבתים מנגינה זהה
* מנגינת הבתים מורכבת ממשפט אחד החוזר על עצמו שלוש פעמים ברצף והיא מסתיימת במשפט שונה
* מנגינת הפזמון היא מנגינת המשפט שחוזר על עצמו
* מנגינת הפזמון שונה ממנגינת הבית

**שירו את הפיוט בשירת מענה:**

* **בחרו סולן שישמש כפייטן. הפייטן ישיר את שלושת המשפטים הראשונים והכתה תענה לו במשפט הרביעי ובפזמון.**
* **בבית השביעי (אחד לפני האחרון) החליפו תפקידים: הכתה תשיר את שלושת המשפטים הראשונים והפייטן יענה לה במשפט האחרון ובפזמון**